Доклад за осъществени читалищни дейности при НЧ”Просвета-1928г” с.Порой за 2018г.

 НЧ”Просвета-1928г.”с.Порой е средище на културно –образователна дейност, запазва обичаите и традициите, осигурява достъп на информация за всички от населението в селото, буди интерес към знание и духовен живот, предоставя компютърни и интернет услуги. То е типична обществена институция, която изпълнява учебно-просветителски функции и самодейност.

Една от основните дейности на читалището е библиотечната дейност. Библиотеката на читалището разполага с 6280 тома литература, 4 компютъра, принтер и интернет.Тя е не само основен източник на знания, а и цяла институция.Въпреки финансовите затруднения, въпреки ограниченията и оскъдицата библиотеката използва всякаква възможност за обогатяване на книжният фонд. Той се обогатява предимно чрез дарение на книги. За популяризиране на дейността си читалищната библиотека, организира беседи, разговори, кътове и витрини, културни мероприятия свързани с книгата. Прави информационни срещи за запознаване на учениците с изискванията, условията и начина на ползване на ресурсите на библиотеката. Децата са най-активните читатели на библиотеката,особено през летния сезон.Читалнята се ползва и от ученици на място, четящи нужната им литература по списъците от учебната им програма, също така използват и компютрите.

 През 2018г. читателите са - 140, до 14 год.- 76 читатели- над 14г -64 читатели.Посещенията в библиотеката са 606, а за дома 1705, раздадените библиотечни документи са 1890, нови книги 56 бр.

Ръководството на читалището насочва усилията си към пресъздаване на местния фолклор и неговото съхранение. За културно – масовата работа трябва да споменем, че се организираха тържества по различни поводи и чествания.

Празнува се Бабин ден. Може да се каже, че това е един чисто женски празник тясно свързан с родилните обичай. Главни участници са акушерки и жените раждали и нераждали.Възпроизведен бе ритуалът „Поливане на бабата” и даряване на кърпа и сапун. Отпразнуван бе и Петльовден, осми март и др. Първо мартенската обретеност заема важно място в годишния зимен цикъл и с нея се отбелязва преходът от зимата към пролетта. Преплитането на белия и червения конец е стар народен обичай, носещ вяра в утрешния ден и символ на здраве, благополучие и успех. Традиция стана за първи март да се украсява мартенското дърво. Баба Марта обходи домовете

и закичи всички с мартеници, като им пожела да са живи и здрави, весели и засмени. Красиви са нашите деца облечени в пъстрите народни носии . И през 2018г. на Лазаровден те останаха верни на традицията. Облечени в празнични носии, закичени с венци и китки, момите обикаляха домовете в селото, пеейки обредни песни за всеки член от семейството и наричайки за здраве и богата реколта.А на коледа млади момчета- коледари обхождат домовете и пеят за здраве и късмет на всички. Тази традиция е гордост за нашето население и всички нетърпение очакваме появата на лазарките и коледарите.По случаи националната седмицата на четенето през месец октомври с децата от детската градина четохме приказки и след това те оцветяваха илюстрация от приказката. А с децата от училището четохме приказки и разкази. За Великден на велики четвъртък, в парка на открито с децата боядисвахме и украсявахме с природни материали великденски яйца.

И през 2018г. „Коледа Експрес „ мина през село Порой. Дядо Коледа и неговите помощници раздадоха подаръци на най-послушните дечица. В продължение на няколко години в библиотеката се организират летни занимания –децата с интерес изработват различни вкусни неща, които после си хапват с апетит, изработват украшения, рисуват картини, четем заедно приказки и други интересни занимания и след което правим изложба. Начинанието е под наслов”Сръчни ръчички” и в него участват деца от 7 до 14 години. Отбелязват се дните и от празнично –църковния календар като най- значимият е празника на селото Димитровден. Съвместно с кметството за празника направихме голям концерт, който завърши с кръшно българско хоро.

НЧ”Просвета-1928г.”с.Порой постави началото и на етнографска сбирка която непрекъснато се обогатява с експонати от времето на предците с цел запознаване на младите с миналото ни. Читалището ни се нуждае и от основен ремонт. Необходими са ни и нови книги за попълване на библиотечният фонд, защото библиотеките са били фактор, който свързва една нация с голямата наука и култура. Българските читалища са наистина уникални форми за човешко общуване и своеобразни храмове на българската духовност.